20 avgust - Tadbirkorlar kuni sifatida belgilandi

Qonun Qonunchilik palatasi tomonidan 19 noyabrda qabul qilingan va Senat tomonidan 15 dekabrda ma’qullangan. Hujjatga asosan 20 avgust mamlakatda Tadbirkorlar kuni deb e’lon qilindi.
Joriy yilning 19 noyabr kuni Qonunchilik palatasining navbatdagi majlisida deputatlar «Tadbirkorlar kunini belgilash to‘g‘risida»gi qonun loyihasini birinchi o‘qishda ko‘rib chiqib, qabul qilgandi.
Ma’lum qilinishicha, ushbu qonun prezident Shavkat Mirziyoyevning tadbirkorlar bilan ochiq muloqoti davomida berilgan topshirig‘i hamda 2021 yil 24 avgustdagi tegishli farmoyishi ijrosini ta’minlash maqsadida ishlab chiqilgan.
Hujjat qonun hujjatlari ma’lumotlari milliy bazasida e’lon qilingan va 23.12.2021 yildan kuchga kirdi.